burgasdotpro/wikipedia huggingface dataset:
Majstrovstvá sveta v ragby mužov 2007

Majstrovstvá sveta v ragby mužov 2007 boli v poradí 6. majstrovstvá sveta v ragby mužov, ktoré organizovala Medzinárodná ragbyová federácia (IRB). Konali sa od 7. septembra – 20. októbra 2007 v 10 francúzskych mestách: Bordeaux, Lens, Lyon, Marseille, Montpellier, Nantes, Paríž, Saint-Étienne, Saint-Denis a Toulouse. Ďalšie 2 dejiská boli walesský Cardiff a škótsky Edinburgh. Turnaja sa zúčastnilo 20 tímov; nováčikom bolo iba družstvo Portugalska. Francúzsko organizovalo svetový šampionát tretíkrát, predtým hostilo toto podujatie ako spoluorganizátor v rokoch 1991 a 1999. Svoj druhý titul získala , ktorá vo finálovom stretnutí zvíťazila nad . Bronzová získala svoju prvú medailu.
Kandidátov na usporiadanie MS 2007 bolo 2, okrem Francúzska aj Anglicko. V apríli 2003 IRB rozhodla, že organizátorom sa definitívne stalo Francúzsko.
Turnaj zaznamenal rekord v celkovej návštevnosti na štadiónoch2 263 223 divákov. Ekonomický zisk organizátorov činil 100 až 150 miliónov €. Na celom svete videlo finálový zápas 33 miliónov divákov.
Konečné poradie.
Pozn: Družstvá na 1. až 12. mieste postúpili priamo na MS 2011.
Divadlo Žužu

Divadlo Žužu vzniklo v roku 2006 s cieľom vytvoriť bábkové predstavenia modernej doby. V jeho repertoári nájdete tituly zamerané na svet okolo nás vnímaný očami detí. Zakladateľmi Divadla Žužu sú Miroslava Pavlíková a Alexander Maďar. Scénografia: Martin Dubravay. Divadlo Žužu cestuje po celom Slovensku.
Predstavenia.
Napriek poučnému názvu sú predstavenia podávané hravým, interaktívnym štýlom, takže si deti ani neuvedomia, že sa niečo učia. Často sa na predstaveniach nielen zabavia, ale poučia aj dospelí.
Reichssicherheitshauptamt

Reichssicherheitshauptamt (skr. RSHA; nem. Hlavný ríšsky bezpečnostný úrad) bol nacistický štátny úrad, ktorého úlohou bol boj proti vnútorným aj vonkajším nepriateľom nacistického Nemecka. Úrad bol založený 27. septembra 1939 aby koordinoval činnosť rôznych zložiek polície (Gestapo, Orpo, Sipo), tajných služieb (Sicherheitsdienst SD), teda štátnych organizácii a SS, ktoré boli silovými zložkami nacistickej strany. Vznik úradu podnietil Heinrich Himmler, ktorý si z pozície ministra vnútra a blízkeho spolupracovníka Adolfa Hitlera, podriadil väčšinu bezpečnostných zložiek krajiny pod svoju právomoc. Vedúcim úradu bol až do svojej smrti v roku 1942 Reinhard Heydrich. Jeho miesto následne zaujal SS-obergruppenführer Ernst Kaltenbrunner, ktorý zostal v jej čele až do konca vojny.
Organizačná štruktúra.
Organizácia sa delila na 7 oddelení resp. úradov:
Gestapo (Amt IV) a Kripo (Amt V) spoločne vytvárali tajnú políciu "Sicherheitspolizei" skrátene SiPo. Tieto organizačné zložky boli zodpovedné za väčšiu časť organizácie boja proti židom a iným predpokladaným nepriateľom Ríše, ako bolo sústreďovanie, deportácie a vraždenie v táboroch v Nemcami okupovaných krajinách. Šéf RSHA dohliadal aj na jednotky Einsatzgruppen, ktoré nasledovali invázne sily nemeckej armády hlavne na území Poľska a Sovietskeho zväzu a vykonávali masové vraždy a iné zločiny voči civilnému obyvateľstvu predovšetkým strelnými zbraňami.
Aristofón z Atén

Aristofón ("Aristofón") bol olympijský víťaz v pankratiu v roku 312 pred Kr.
Aristofón, syn Lysina z Atén, bol na 117. olympijských hrách ovenčený olivovou ratolesťou za víťazstvo v pankratiu. V Olympii sa pankration zaradil do programu na 33. hrách v roku 648 pred Kr. Bol to pästiarský zápas, pri ktorom boli dovolené všetky zápasnícke chmaty, údery päsťou, kopanie a vykrúcanie údov.
Staroveký autor Pausanias, ktorý v druhej polovici 2. stor. pred Kr. precestoval Grécko, uvádza, že olympijskej "Altide", medzi sochami najslávnejších atlétov, stála i socha olympionika Aristofóna. Podľa Pausania bola darom aténskej obce. Časť podstavca jeho sochy s neúplným nápisom objavili pri južnom okraji terasy Diovho chrámu vedľa Télemachovho pomníka. Písmo na podstavci odborníci datujú do 4. stor. pred Kr..
Majstrovstvá Afriky v pozemnom hokeji 2015

Majstrovstvá Afriky v pozemnom hokeji 2015 boli v poradí 10. majstrovstvá Afriky v pozemnom hokeji, ktoré organizuje Africká federácia pozemného hokeja (AFHF). Konali sa od 23. októbra1. novembra 2015 v Johannesburgu, v Južnej Afrike za účasti rekordných 9 mužských a 7 ženských tímov. Pôvodne potvrdili svoju účasť aj družstvá mužov Ugandy, Zambie a Maroka a družstvá žien Egypta a Ugandy. Siedmy, resp. šiesty titul v rade získali družstvá Južnej Afriky.
Pôvodne sa mal turnaj organizovať v Ismaïlii, v Egypte. Kvôli bezpečnostným rizikám vyplývajúcimi z politickým problémov v Egypte bolo v septembri 2015 dejisko zmenené. Južná Afrika bola organizátorom afrického šampionátu tretíkrát, predtým hostila toto podujatie v rokoch 1994 (ženský turnaj), 1996 (mužský turnaj) a 2005, zakaždým v Pretórii. Všetky zápasy sa odohrali na štadióne Randburg Hockey Stadium.
Turnaj zároveň slúžil ako kvalifikácia afrických družstiev na Letné olympijské hry 2016, ktoré bude hostiť Rio de Janeiro. Z oboch kategórí sa na ne kvalifikovali iba víťazné družstvá.
Účastníci.
Pozn: Číslo v zátvorke udáva umiestnenie vo svetovom rebríčku FIH k júlu 2015.
Pozn: Číslo v zátvorke udáva umiestnenie vo svetovom rebríčku FIH k júlu 2015.
Majstrovstvá sveta v ragby žien 1991

Majstrovstvá sveta v ragby žien 1991 boli 1. majstrovstvá sveta v ragby žien, ktoré síce neorganizovala Medzinárodná ragbyová federácia (IRB), ale neskôr ich schválila. Konali sa od 6. – 14. apríla 1991 v piatich waleských mestách: Cardiff, Aberavon, Llanharan, Pontypool a Swansea, za účasti 12 tímov. Titul získali , ktoré vo finálovom stretnutí zvíťazili nad .
Alketos z Kleitoru

Alketos ("Alketos") bol olympijský víťaz v boxe dorastencov v roku 384 pred Kr.
Alketos, syn Alkina z arkádskej obce Kleitor, zvíťazil v boxe dorastencov na 99. olympijských hrách v roku 384 pred Kr. V Olympii sa box dorastencov zaradil do programu na 41. hrách v roku 616 pred Kr. a prvý víťaz tejto disciplíny bol Filótas zo Sybaridy. V starovekom Grécku mal box (pygmé) voľnejšie pravidlá. Dovoľovalo sa takmer všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Boj trval tak dlho, kým sa neskončil pre jedného zo súperov víťazstvom.
Socha Arkáďana Alketa stála kedysi v olympijkej Altide. V druhom storočí ju ešte nezničenú videl grécky cestovateľ Pausanias, ktorý o tom uvádza: „"za touto sochou stojí mainalský Xenokles, víťaz nad chlapcami, účastníkmi v zápasení, a Alketos, syn Alkinov, ktorý premohol chlapcov v pästnom zápase, sám taktiež Arkáďan, a to z Kleitoru. Jeho sochu vytvoril Kleón, Xenokleovu Polykleitos."“
Jozef Kuzmík

Jozef Kuzmík (* 5. apríl 1921, Dlhé Pole – † 11. jún 2001, Bratislava) bol slovenský literárny a kultúrny historik a bibliograf.
Životopis.
Jozef Kuzmík sa narodil v stredopovažskej obci Dlhé Pole, v železničiarskej rodine. Od roku 1924 žil v Nových Zámkoch, kde aj navštevoval ľudovú školu a následne študoval na gymnáziu (19321938). V novembri 1938 jeho otca preložili do Žiliny, Jozef v štúdiu pokračoval na gymnáziu v Martine (19381940). Pokračoval štúdiom práva na právnickej fakulte Univerzity Komenského v Bratislave v rokoch 19401944, ktoré však pre chorobu neukončil. Neskôr, v roku 1962, absolvoval nadstavbové štúdium knihovedy na filozofickej fakulte UK. V roku 1944 začal pracovať ako pracovník Slovenskej národnej knižnice, kde pôsobil do roku 1958. Od roku 1959 do 1981 bol pracovníkom MO Matice slovenskej v Bratislave na pozícii dokumentačného a odborného pracovníka. Po odchode na dôchodok žil v Bratislave, kde 11. júna 2001 zomrel.
Zaoberal sa dejinami kultúry a slovacikálnymi vzťahmi od stredoveku po súdobé obdobie.
Sega Game Gear

Sega Game Gear () je 8-bitová prenosná herná konzola od spoločnosti Sega, ktorá bola uvedená v Japonsku v roku 1989. O rok neskôr vyšla na západnom trhu.
"Game Gear" bol inzerovaný ako technologicky lepší konkurent prenosnej konzoly Game Boy od Nintenda, ale kvôli menšiemu počtu hier, krátkej výdrži na batérie a celkovo slabej podpory od spoločnosti Sega nikdy nepredstihol Game Boy v predajnosti.
Svet podľa Evelyn

Svet podľa Evelyn je slovenský komediálny seriál. Vysielala ho televízia JOJ od 14. októbra do 16. decembra 2015. Bonusová epizóda „Hviezdy a hovienka“ bola odvysielaná 27. mája 2017.
Ozbrojené sily Podnesterskej moldavskej republiky

Ozbrojené sily Podnesterskej moldavskej republiky () sú vojenské zložky samozvaného štátu Podnestersko. Tieto ozbrojené sily boli vytvorené dňa 6. septembra 1991 na ochranu suverenity a nezávislosti Podnesterskej moldavskej republiky v súlade s 11. článkom ústavy Podnesterska.
Ozbrojené sily sa skladajú z 4500 až 7500 vojakov, rozdelených do štyroch motorizovaných peších brigád (Tiraspoľ, Bendery, Rîbniţa, Dubăsari), tankového pluku, delostreleckého pluku a protilietadlového pluku. Ďalej možno mobilizovať 15 000 až 25 000 vojakov.
Oranžský rád

Lojálna oranžská inštitúcia (), viac známa ako Oranžský rád ("Orange Order") je protestantská bratská organizácia založená predovšetkým v Severnom Írsku. Má tiež významnú prítomnosť v Škótskych nížinách a po celom Commowealthte a v Spojených štátoch. Bol založený v grófstve Armagh v roku 1795 počas obdobia protestantsko-katolíckeho konfliktu ako bratstvo v slobodomurárskom štýle ktoré prisahalo zachovať protestantskú prevahu. Jeho meno je poctou pre protestantského kráľa Viliama Oranžského ktorý porazil armádu katolíckeho kráľa Jakuba II. v Bitke pri Boyne (1690). Členovia Oranžského rádu nosia oranžové šerpy a sú označovaní ako Orangemen. Rád je predovšetkým známy pre svoje každoročné pochody z ktorých najväčší sa koná 12. júla ("Dvanásta").
Politicky je Oranžský rád konzervatívna britská unionistická organizácia s kontaktmi na ulsterský lojalizmus. Rád viedol kampaň proti Škótskej nezávislosti v roku 2014. Rád vidí sám seba ako obrancu protestantskej občianskej a náboženskej slobody zatiaľ čo kritici ho obviňujú z náboženského fanatizmu a rasizmu. Bol tiež kritizovaný za spolčovanie sa s lojalistickými polovojenskými skupinami. Nakoľko je rád protestantská spoločnosť, neprotestanti sa môžu stať jeho členmi len ak sa zaviažu dodržiavať zásady "oranžizmu". Takitiež si nemôžu vziať za partnera katolíka. Oranžské pochody cez protestantské a katolícke štvrte bývajú často kontroverzné a vedú k násiliu.
Suchoj Su-15

Suchoj Su-15 (; v kóde NATO: „Flagon“) bolo sovietske dvojmotorové prepadové stíhacie lietadlo z polovice 60. rokov 20. storočia, ktorého prvý prototyp vzlietol 30. mája 1962. Do výzbroje sovietskej protivzdušnej obrany bolo zaradené v roku 1967, kde nahrádzalo typy Su-9 a Su-11. V priebehu doby bolo lietadlo postupne modernizované a boli vyrábané rôzne verzie. Stroj vo svojej dobe predstavoval významnú oporu stíhacieho letectva sovietskej protivzdušnej obrany. Ako záchytné stíhače sa stroje viackrát zúčastnili stretnutí s cudzími lietadlami narušujúcimi vzdušný priestor ZSSR.
Bojové nasadenie.
V roku 1983 zostrelil Su-15 riadenou strelou neďaleko Sachalinu kórejský Boeing 747 (Let Korean Air 007), pričom zahynulo všetkých 269 osôb na palube lietadla.
Xenokles z Mainalu

Xenokles alebo Xenoklés ("Xenokles", iný prepis:"Xenoklés") bol olympijský víťaz v zápasení dorastencov v roku 372 pred Kr.
Xenokles z arkádskej obce Mainalos zvíťazil na 102. olympijských hrách v zápasení dorastencov (palé paidón). V Olympii túto disciplínu zaradili po prvýkrát do programu na 37. hrách v roku 632 pred Kr. a jej víťazom bol Hipposthenes zo Sparty. 
Socha Arkáďana Xenokla stála kedysi v olympijkej Altide. V druhom storočí ju ešte nezničenú videl grécky cestovateľ Pausanias, ktorý o tom uvádza: „"za touto sochou stojí mainalský Xenokles, víťaz nad chlapcami, účastníkmi v zápasení, a Alketos, syn Alkinov, ktorý premohol chlapcov v pästnom zápase, sám taktiež Arkáďan, a to z Kleitoru. Jeho sochu vytvoril Kleón, Xenokleovu Polykleitos."“ Podstavec jeho sochy s nápisom umelca je zachovaný, našli ho severovýchodne od podstavca a sochy Paianiovej Niké. Písmo datujú do 4. stor. pred Kr.
Alexius Toronský

Alexius Toronský alebo Alexej Toronský (* 26. júl 1888, Beloveža – † 14. august 1971, Bratislava) bol gréckokatolícky kňaz a starosta mesta Humenné.
A. Toronský sa narodil v rodine gréckokatolíckeho kňaza v Beloveži. Vysvätený na kňaza bol 28. augusta 1911 v Prešove. Ako kňaz pôsobil v rokoch 19111917 v Orlove, potom v Humennom od roku 1918 až do roku 1950. Excurrendo (na diaľku) spravoval aj farnosť Sopkovce (19181933). Za svoju obetavú dušpastiersku činnosť dostal v roku 1930 titul "monsignore". V roku 1950 po tzv. prešovskom sobore nepodľahol nátlaku komunistického režimu a odmietol prestup do pravoslávnej cirkvi, za čo bol prenasledovaný a musel opustiť Humenné.
Alexius Toronský sa angažoval aj v spoločenskom živote, v rokoch 19311938 bol starostom mesta Humenné (ako nestraník), v rokoch 19461948 bol mešťanostom. Ako starosta sa významne zaslúžil o rozvoj Humenného. Počas jeho starostovania bol postavený mestský vodovod a kanalizácia, nemocnica, škola i budovy niektorých úradov, postúpila aj elektrifikácia mesta a zlepšil sa stav ciest a chodníkov. Podporil aj myšlienku výstavby továrne na umelé vlákna (dnešný "Chemlon"). Počas vojny ukrýval dve židovské rodiny, čím zabránil ich deportácii do koncentračného tábora. Ako politik bol veľmi tolerantný, čo sa prejavilo v jeho schopnosti spolupracovať s ľuďmi rôzneho vierovyznania a politickej orientácie.
Zomrel 14. augusta 1971 v Bratislave, kde je aj pochovaný na cintoríne v Slávičom údolí (komunistický režim odmietol jeho žiadosť, aby bol pochovaný v Humennom).
Épinal

Épinal môže byť:
Čáčov

Čáčov (historicky "Zakafalwa, Chatow, Kacho, Checho, Csacso, Csácsó") je mestská časť okresného mesta Senica. Nachádza sa v jeho severozápadnej časti.
Hádzaná na Hrách Perzského zálivu 2015

Hádzaná na Hrách Perzského zálivu 2015 bol hádzanársky turnaj v rámci multišportového podujatia Hier Perzského zálivu 2015. Konal sa v Dammáme, v Saudskej Arábii v dňoch od 16.22. októbra 2015, za účasti 5 mužských tímov. Hádzanársky turnaj sa na hrách organizuje od roku 2011 a toto bolo jeho 2. vydanie. Zápasy sa hrali v aréne Prince Nayef bin Abdul Aziz Sports City Stadium s kapacitou pre 12 000 divákov. Turnaj pozostával iba z jednej skupiny, v ktorej sa stretol každý s každým. Titul získala domáca , ktorá sa v skupine umiestnila pred a .
Kunov (Senica)

Kunov () je mestská časť okresného mesta Senica. Nachádza sa v jeho severovýchodnej časti.
Osobnosti obce.
Rodáci.
Nádejný futbalista obce Kunov
Don’t Get Me Wrong

„Don’t Get Me Wrong“ je skladba americkej poprockovej skupiny The Pretenders. Bola vydaná ako prvý singel z ich albumu "Get Close" z roku 1986. Tiež je obsiahnutá v ich albume "The Singles" z roku 1987. V americkom rebríčku Billboard Hot 100 dosiahla 10. miesto, rovnako ako v britskom rebríčku UK Singles Chart.
Skladba obsahuje zvonivý gitarový zvuk s dôrazom na melódiu. Text obsahuje literárne a vedecké odkazy, na miesto vzťahovo orientovaných odkazov, ktoré sú typické pre populárnu hudbu.
Bachelor of Science

Bachelor of Science (slovensky bakalár vied, latinsky "Scientiae Baccalaureus", skratka BSc, Bc., BS, B.Sc, SB, SB, Sc.B.) je anglosaský akademický titul. Jeho slovenským ekvivalentom je titul bakalár. Udeľuje sa väčšinou po absolvovaní trojročného alebo štvorročného študijného odboru, v menšej miere po päťročnom či šesťročnom štúdiu (hlavne v Južnej Amerike).
Elsa Trioletová

Elsa Trioletová (, , pseudonym Laurent Daniel; * 12. september 1896, Moskva, Rusko† 16. jún 1970, Paríž, Francúzsko) bola francúzska spisovateľka a prekladateľka ruského pôvodu.
V roku 1918 sa vydala za francúzskeho dôstojníka A. Trioleta a odišla s ním do Francúzska. Od roku 1922 sa venovala literatúre. V roku 1929 sa vydala za Louisa Aragona.
Dielo.
Veľká časť jej diela sa zaoberá aktuálnymi problémami, ako bolo sklamanie z povojnového vývoja, strach z atómovej vojny a pod.
Joey Maramba

Joey Maramba (* 8. marec 1974, Manila) je filipínsky basgitarista. Pochádza z hudobnej rodiny. Jeho matkou je klaviristka Vilma Posadas a strýkom klavirista Romy Posadas.
Narodil sa na Filipínach, ale v roku 1982 sa s rodičmi presťahoval do USA. Svoju prvú basgitaru dostal v roku 1986. Medzi svoje najväčšie vzory radil napríklad Charlesa Mingusa.
V deväťdesiatych rokoch pôsobil v skupine HiddeN, ktorú založil spolu so svojím spolužiakom z Arroyo High School v meste El Monte v Kalifornii Santinom Giordanom. Ku skupine sa v roku 2000 pridal ešte bubeník Frank Luis. Maramba so skupinou vydal niekoľko albumov.
Je členom inštrumentálneho dua Ninja Academy, v ktorom hrá na basgitaru (vystupuje pod menom Indo Ninja) a je sprevádzaný bubeníkom Robertom Shafferom (ten vystupuje pod menom Outdo Ninja). So skupinou vydal albumy "Enter the Ninja" (2004) a "Bra'ka dOm" (2005).
Bol tiež členom sprievodnej skupiny speváčky a gitaristky Rickie Lee Jones. Hral na jej albume "The Sermon on Exposition Boulevard" z roku 2007 a vystupoval na jej koncertnom DVD "Live in Stockholm" (2010). Od roku 2011 bol členom sprievodnej skupiny waleského hudobníka Johna Calea, s ktorým nahral albumy "Shifty Adventures in Nookie Wood" (2012), "M:FANS" (2016) a "Mercy" (2023).
Rovnako sa venoval pedagogickej činnosti a je členom kapely The Evangenitals.
Kosatka

Kosatka môže byť:
Momotombito

Momotombito je ostrov v jazere Managua (taktiež "Xolotlán") na západe Nikaraguy. Ostrov leží v západnej časti jazera. Na ostrove sa nachádza aj rovnomenná sopka Momotombito, stratovulkán dosahujúci výšku Jeho meno je zdrobneninou názvu neďalekej sopky Momotombo.
Na ostrov sa dá dostať iba po vode, buď z Mateare (), alebo z Puerto Momotombo ().
Ostrov Momotombito je útočiskom viacerých druhov vtákov. Na ostrove boli nájdené sochy z predkolumbovského obdobia.
Majstrovstvá sveta v korfbale 2015

Majstrovstvá sveta v korfbale 2015 boli v poradí 10. majstrovstvá sveta v korfbale, ktoré organizuje Medzinárodná korfbalová federácia (IKF). Konali sa od 30. októbra8. novembra 2015 v troch belgických mestách: Antverpy, Gent a Tielen, za účasti 16 tímov. Nováčikom turnaja bolo družstvo Brazílie. Právo organizácie bolo udelené Belgicku v novembri 2011, pričom jediným ďalším kandidátom bol Nový Zéland. Belgicko organizovalo svetový šampionát tretíkrát, keď predtým hostilo toto podujatie v rokoch 1984 a 1991. Svoj deviaty titul (piaty v rade) získalo , ktoré vo finálovom stretnutí zvíťazilo nad . Tretí obhájil bronzovú priečku.
Turnaj zároveň slúžil ako kvalifikácia na Svetové hry 2017, ktoré bude hostiť Vroclav. Kvalifikovalo sa na ne 8 najlepších družstiev.
Nasadenie do výkonnostných skupín.
Žrebovanie skupín prebehlo 7. februára 2015 a družstvá boli nasadené podľa svetového rebríčka datovaného k novembru 2014:
 Číslo udáva umiestnenie vo svetovom rebríčku IKF k augustu 2015.
Výsledky.
Základné skupiny.
Skupina A.
Gent
Skupina B.
Tielen
Skupina C.
Gent
Skupina D.
Tielen
Nadstavbové skupiny.
Skupina E.
Tielen
Skupina F.
Gent
Skupina G.
Tielen
Skupina H.
Gent
Play-off.
Antverpy
Sotina

Sotina (historicky "Szotinafalva, Szottina") bola obec na Záhorí, ktorá sa roku 1960 stala mestskou časťou okresného mesta Senica. 
Polohopis.
Nachádza sa v severnej časti mesta. Pôvodný ráz mestskej časti zanikol výstavbou sídliska na jej území. V súčasnosti na jej území na sever od Sídliska vzniká radová zástavba Nová Sotina.
Kratinos z Megary

Kratinos ("Kratinos") bol olympijský víťaz v behu na jedno stadion v roku 652 pred Kr.
Kratinos z Megary bol na 32. olympijských hrách v roku 652 pred Kr. korunovaný vencom za víťazstvo v behu na jedno stadion. V Olympii bol beh na jedno stadion (192,27 metra) najstaršou súťažnou disciplínou, zavedenou už na prvých hrách, t. j. v roku 776 pred Kr. a zostal hlavným pretekom aj po zavedení ďalších súťažných disciplín. Menom jeho víťaza sa označovala celá olympiáda.
Z týchto dávnovekých olympijských hier je známy aj víťaz v boxe. Podľa starovekého historika Eusebia z Kaisareie sa ním stal Kratinov brat Komaios.
Ľudovít Rajter

Prof. Dr. h. c. Ľudovít Rajter (* 30. júl 1906, Pezinok† 6. júl 2000, Bratislava) bol významný slovenský dirigent, hudobný skladateľ a pedagóg.
Absolvoval Hudobnú školu pre Slovensko v Bratislave (1924, klavír – Frico Kafenda, violončelo – Rudolf Rupník), Hochschule für Musik und darstellende Kunst vo Viedni (1929) a Majstrovskú školu Vysokej hudobnej školy F. Liszta v Budapešti (kompozícia – Ernő Dohnányi).
Pôvodne pedagóg hudobnej teórie a hry na violončele na Mestskej hudobnej škole v Bratislave (1929 – 1934). Bol dirigentom Maďarského rozhlasu v Budapešti (1934 – 1945), z toho prvý dirigent (1935 – 1945) a spoluzakladateľ Symfonického orchestra Maďarského rozhlasu (1943). Zároveň bol aj pedagóg komornej hudby a orchestrálnej praxe na Vysokej hudobnej škole F. Liszta v Budapešti (1938 – 1945), od r. 1941 ako riadny profesor.
V Československom rozhlase bol šéfdirigent Symfonického orchestra Čs. rozhlasu v Bratislave (1946 – 1949 a 1968 – 1977). Po druhej svetovej vojne začal pracovať na vzniku Slovenskej filharmónie a v rokoch 19491976 bol jej prvým dirigentom.
Prednášal dirigovanie a komornú hudbu na Vysokej škole múzických umení v Bratislave (1949 – 1974), od 1951 vedúci pedagóg dirigentskej triedy, docent (1964).
Bol aj hosťujúci dirigent Rozhlasového symfonického orchestra v Bazileji (1968 – 1969).
Bol nositeľom mnohých vyznamenaní a ocenení:
Imperatívne programovanie

Imperatívne programovanie je jeden zo spôsobov, ako sú v programovacom jazyku formulované riešenia problémov. Imperatívne programovanie  popisuje výpočet pomocou postupnosti príkazov a určuje presný postup (algoritmus), ako danú úlohu riešiť. Program je sadou premenných, takže v závislosti na vyhodnotenie podmienok mení pomocou príkazov svoj stav. Základnou metódou imperatívneho programovania je procedurálne programovanie.
Úvod.
Väčšina hardwarových implementácií programovacích jazykov je u väčšiny počítačov imperatívna. Hardware potom aj tak ako variaci človek vykonáva príkaz za príkazom, presne ako to odpovedá imperatívnemu prístupu. Iba jednotlivé príkazy sú inštrukcie strojového kódu, k jeho vykonávaniu je hardware navrhnutý, a aktuálny stav vyjadruje obsah pamäti. Vyššie imperatívne jazyky potom používajú premenné a komplexnejšie príkazy (teda výrazy a funkcie), avšak stále vyznávajú to samé, imperatívne paradigma.
História.
Prvé imperatívne programovacie jazyky boli strojové jazyky jednotlivých počítačov. V týchto jazykoch boli iba veľmi jednoduché inštrukcie, čo umožňovalo veľmi ľahkú hardwarovú implementáciu, ale komplikovalo to možnosť vytvárať komplexné programy. Prvý jazyk, ktorý odstránil prekážky strojového kódu pre vytváranie komplexných programov, bol FORTRAN, vytvorený Johnom Backusom v spoločnosti IBM v roku 1954. FORTRAN priniesol možnosti (napríklad pomenovanie premenných, zložené výrazy, podprogramy a mnohé ďalšie veci), ako sú súčasti imperatívnych jazykov dodnes. 
Následujúce dve desaťročia priniesli ďalšie významné vyššie programovacie jazyky. Ku koncu 50. rokov a v 60. rokoch sa objavil jazyk ALGOL, pomocou ktorého išlo ľahko programovať matematické algoritmy. Jazyky COBOL (1960) a BASIC (1964) potom boli pokusom prispôsobiť syntax programovacej syntaxi prirodzeného jazyka – angličtine. V 70. rokoch bol Niklausom Wirthom navrhnutý jazyk Pascal. Wirth sa potom ďalej zaoberal jazykmi Modula-2 a Oberon. Koncom 60. rokov vznikol prvý objektový jazyk, Simula. Pre potreby amerického ministerstva obrany začali v roku 1978, po 4 rokoch sumarizovania požiadaviek, začali Jean Ichbiah a tým z Honeywellu vyvíjať jazyk Ada. Špecifikácia bola prvýkrát publikovaná v roku 1983, opráv sa potom dočkala v rokoch 1995 a 2005/6.
V 80. rokoch vzrástol záujem o objektovo orientované programovanie. Vznikajúce jazyky potom vyznávali imperatívny štýl, ale pridávali podporu objektov. Počas posledných dvoch desaťročí 20. storočia ich vzniklo značné množstvo. Bjarne Stroustrup vyvinul jazyk C++, objektovo orientovanú verziu známeho jazyka C. C++ bol prvýkrát implementovaný v roku 1985. Na konci 80.rokov a v 90. rokoch potom vzniklo veľké množstvo imperatívnych jazykov založených na konceptoch objektovo orientovaného programovania. Z významných napríklad Perl (Larry Wall, 1987), Python (Guido van Rossum, 1990) a Java (Sun Microsystems, 1994)
Marcel Melicherčík

Marcel Melicherčík (* 20. december 1986, Poprad) je slovenský hokejový brankár.
Klubový hokej.
Marcel Melicherčík pochádza zo slovenského Popradu, ktorého je odchovancom. V tomto meste strávil väčšinu času svojej kariéry. Prelomovým ročníkom možno označiť sezónu 2010/2011, v ktorej odchytal 53 zápasov s bilanciou 2,17 gólu na zápas a podobnými štatistikami sa mohol pochváliť aj v zápasoch play-off. V septembri roku 2012 uspel na skúške v HC Lev Praha. S účastníkom najvyššej ruskej súťaže trénoval, ale KHL si nezahral. V decembri toho istého roku sa rozlúčil s pražským Levom a sťahoval sa do českých prvoligových Litoměřic, kde odchytal prvé minúty sezóny 2012/2013. Po skončení výluky NHL v sezóne 2012/2013 sa dohodol na zmluve s HC Sparta Praha. V Sparte odchytal 9 zápasov, pričom v siedmich prípadoch dopomohol pražskému klubu k víťazstvu. V sezóne 2013/2014 pôsobil v klube Bílí Tygři Liberec, niekoľko zápasov odohral aj v druholigových Benátkach. Pred sezónou 2014/2015 sa dohodol na zmluve so slovenským klubom HC Košice.
Nelson (Nový Zéland)

Nelson je mesto ležiace na východnom pobreží zálivu Tasman Bay na Novom Zélande. Bolo založené v roku 1841 a pomenované na počesť britského viceadmirála Horatia Nelsona, ktorý porazil španielsku a francúzsku flotilu v bitke pri Trafalgare roku 1805. Má asi 45 000 obyvateľov.
Sreser

Sreser je osada v Chorvátsku, v obci Janjina. Leží v dubrovnícko-neretvanskej župe. Leží na polostrove Pelješac. Z dediny je vidno mestá Klek, Neum a Ploče na druhej strane pobrežia.
Obyvateľstvo a služby.
Podľa sčítania ľudu z roku 2001, mala obec 196 obyvateľov a 85 rodinných domácností. Sú tu dva bary, jedna reštaurácia, 2 obchody a pekáreň. Sreser je napriek nízkemu počtu obyvateľov veľmi rozľahlá dedina. Veľa obyvateľov sa venuje rybolovu, pestovaniu viniča (hlavne výroba červeného vína) alebo prenajímaniu apartmánov. Nachádza sa tu kostol v gotickom štýle. V minulosti z tejto dediny pochádzalo veľa moreplavcov. Obyvateľstvo tu žije už stáročia klasickým spôsobom života.
More a pláže.
More je v Sreseri veľmi čisté, blízko Sreseru sa nachádzajú 3 ostrovy (Gospin Školj, Strednjak, Goljak), Na ostrove Gospin Školj sa nachádza aj socha Panny Márie. Pláže na pobreží sú prevažne z oblých kamienkov, ale aj z piesku. V mori sú aj morské živočíchy (drobné žraloky, kraby, ryby, malé medúzy a podobne).
Mojang Studios

Mojang Studios ("mojäng" - švédsky "gadget") je švédska firma nezávisle vyvíjajúca videohry, založená v máji 2009 pod menom Mojang Specifications Markusom Perssonom. Sídlo firmy je v Štokholme. V máji 2014 kúpila americká spoločnosť Microsoft Mojang za 2,5 miliardy dolárov.
Drače

Drače je malá chorvátska osada v Dubrovnícko-neretvianskej župe v obci Janjina. 
Zemepisná poloha.
Jedná sa o malú rybársku osadu s drobným prístavom. Leží na severnom pobreží polostrova Pelješac. 30 km od mesta Ston. Drače sa nachádza v zátoke pri Neretvanskom prielive, ktorej súčasťou sú aj menšie zátoky (Sutvid, Stinjivac, Brijesta, Blaževo). V mori sa nachádza veľa ostrovov (Dubrovac, Galičak, Pučenjak a iné).
Hospodárstvo.
Obyvatelia vykonávajú lov rýb a poľnohospodárstvo, a v menšej miere sa živia cestovným ruchom. Turistická kapacita tohto miesta sa skladá zo súkromných domov s bytmi na prenájom a tábor. Obec je známa hlavne chovom ustríc, ktoré sa dajú kúpiť čerstvé priamo v reštaurácii.
Obyvateľstvo.
Žijú tu prevažne katolíci, a podľa sčítania ľudu z roku 2001 v dedine žije 64 obyvateľov. V posledných rokoch v Drače vyrástlo veľa nových penziónov, ako aj apartmánov.
More.
Drače má relatívne dobré podmienky pre potápanie. Možnosť kúpať sa a ponárať sa je aj priamo v Drače. V prístave môžu bezpečne kotviť aj väčšie lode. More je čisté, a keďže sa Drače nachádza v zálive, aj pokojné.
Možnosti výletov do okolia.
Zátoky: "Sutvid, Stinjivac, Brijesta a Blaževo"
Clash of Clans

Clash of Clans je MMO - strategická hra, určená pre telefóny, ktorá je zdarma na stiahnutie, vyvíjaná a publikovaná firmou Supercell, ktorá sídli v Helsinkách vo Fínsku.
Hra bola prvýkrát vydaná pre iOS platformu 2. augusta 2012. Pre Android, bola vydaná (skúšobne) v Kanade a vo Fínsku 30. septembra 2013. 7. októbra 2013 bola celosvetovo publikovaná na Google Play.
Hra.
Clash of Clans je online multiplayerová hra, v ktorej hráči stavajú komunity, trénujú armádu, a útočia na ostatných hráčov, aby získali zlato a elixír a dark elixír. Hra taktiež obsahuje singleplayer kampaň, v ktorej hráči musia útočiť na sériu rôznych základní.
ClashCon.
ClashCon je akcia, na ktorej sa môžu stretnúť hráči tejto hry z celého sveta. Sú tam rôzne turnaje, rozhovory s vývojármi, taktiež aj zápasy najlepších svetových klanov (združenie hráčov), a oznamujú sa tam aj pripravované novinky do hry.
Kratinos z Aigeiry

Kratinos ("Kratinos") bol olympijský víťaz v zápasení dorastencov v roku 272 pred Kr.
Kratinos z achájskej Aigeiry zvíťazil na 127. olympijských hrách v zápasení dorastencov (palé paidón). V Olympii zaviedli túto disciplínu na 37. hrách v roku 632 pred Kr. a jej prvým víťazom bol Hipposthenes zo Sparty. 
Olympijskí pretekári oceňovali zásluhy svojich trénerov a to niekedy aj manifestačne. Napríklad Kratinos si od hellanodikov vymohol, aby mu v olympijskej Altide dovolili postaviť vedľa vlastnej sochy aj sochu trénera. Obidve tieto sochy ešte v druhom storočí videl stáť cestovateľ Pausanias, ktorý o tom uvádza: „"Kratinos z achájskej Aigeiry bol najšvárnejší z chlapcov svojej doby, najlepšie zápasil, a keď premohol chlapcov v zápasení, Eliďanmi mu bolo dovolené, aby postavil vedľa svojej sochy aj sochu trénera. Sochu zhotovil sikyónsky Kantharos, syn Alexida, žiak Eutychida"“.
Boom Beach

Boom Beach je tzv. freemium (zdarma, ale s prémiovou menou) mobilná stratégia pre iOS a Android, vyvíjaná firmou Supercell. Boom Beach bol sprístupnený pre obmedzenú skupinu ľudí v Kanade (11. novembra 2013) a celosvetovo vydaná 26. marca 2014.
Hra.
Boom Beach je strategická hra, v ktorej sa kombinuje útočenie na hráčov ale aj na počítačom vygenerované základne. Dej hry sa odohráva na tropickom súostroví s hráčmi na ostrovoch, ktoré sú bránené silnou obranou. (podobná hre Clash of Clans od supercellu).
Hráči si môžu postaviť ich vlastnú základňu, vylepšovať si obranu a ostatné stavby, a odomykať nové vojsko. Pri vydaní tejto hry to bola v 22 štátoch top 10 hra. V tejto hre bojujete proti hráčom, ale aj nepriateľovi zvanému „The Blackguard“, ktorý je zvyčajne reprezentovaný Plukovníkom Hammermanom.
Suroviny.
Boom Beach vyžaduje od hráča, aby zbieral a ukladal si suroviny ako napríklad zlato, drevo, kameň a na vyšších leveloch aj železo. Tieto suroviny sa využívajú na vylepšovanie vojska, a na vylepšovanie obrany ostrova. Hra má aj prémium menu, diamanty. Diamanty môžu byť získané za isté úspechy v hre, ale hlavná cesta ako získať diamanty je si ich kúpiť za reálne peniaze. Diamanty môžu byť získané hľadaním pokladov na mape. Diamanty môžu byť použité na urýchlenie každého aspektu hry (okrem ponárania sa s ponorkou). Diamanty môžu byť použité na urýchlenie vyrábania sochy, zrýchleného trénovania armády, urýchleného vylepšovania armády. Jediná vec ktorá sa nedá kúpiť za diamanty sú intely (čít. nižšie) a tzv "power stones". Z ktorých sa vyrábajú sochy, ktoré napomáhajú v chode hry.
Task Force.
Keď sa vaše HQ (Headquaters-hlavná budova) vylepší na lvl6, môžete vytvoriť Task Force, alebo do nejakého vstúpiť. V tomto Task Force, si môžete písať s ostatnými hráčmi Task Force, taktiež môžete zdielať vaše útoky alebo obranu.
Hlavná aktivita Task Force sú 'Task Force Operácie'. Keď operácia začne, všetci hráči z Task Force môžu v nej útočiť. Cieľom 'Task Force Operácii' je zničiť čo najviac stavieb v základni operácie. Ak jeden z členov zaútočí na operáciu a nezničí ju, ďalší člen pokračuje v tom stave, aký hráč pred ním operáciu zanechal. Keď je po operácii základňa úplne zničená, všetci členovia Task Force ktorý dali útok, ešte nedostanú odmenu, cieľom Task Force Operácii sú "Task Force point" → tzv. body zničenia. Tieto body ukazujú, aký dobrý je váš TF. Tieto body sa každý deň znižujú, na základe počtu týchto bodov vo vašom Task Force. Čím viac ich máte, tým sa rýchlejšie znižujú.
Task Force operácie môže spustiť iba vodca (leader) klanu, kancelár (officer) a Co-leader. Task Force potrebuje aj intel, aby mohol spustiť operácie. Ťažšie operácie potrebujú viac intelu na spustenie, ale keď sú potom zničené, čím ťažšia operácia, tým väčšia odmena. Intely sa získavajú každým hráčom v Task Force, za úspešnú obranu základne, alebo za úspešný útok.
Reakcia kritikov.
IGN dali Boom Beach 7/10 bodov, a komentovali to tým, že je to moderná verzia hry Clash of Clans. Používatelia Apple Store tomu dávajú priemerne 4.5/5 bodov.
Kawasaki Ki-45

Kawasaki Ki-45 "Torjú" (; "Zabíjač drakov") bolo japonské dvojmotorové ťažké stíhacie lietadlo druhej svetovej vojny.
Vznik a vývoj.
Jeho začiatok bol v marci 1937, kedy japonská armáda požadovala dvojmotorový stíhač. Práca na Ki-45 bola spustená v roku 1938. 
Prvý prototyp vzlietol v roku 1939 poháňaný dvojicou motorov Ha 20b s výkonom po 820 k.
Výzbroj tvorili dva pevné guľomety Typ 89 kalibra 7,7 mm v hornej prednej časti trupu a kanón Ho-3 kalibra 20 mm situovaný v spodnej časti trupu.
Nasadenie.
Lietadlo bolo používané najmä proti americkým bombardovacím zväzom. Spojenci dali tomu rešpektovanému protivníkovi kódové meno Nick. Japonci sa Ki - 45 naučili používať aj k nočnému stíhaniu, kedy boli lietadlá navádzané pomocou rádiového spojenia z krajiny a na vyhľadávanie zažínal svetlomety umiestnené v prednej časti trupu. Ich nasadzovanie bolo pomerne úspešné aj voči americkým lietajúcim pevnostiam B-29 20. leteckej armády USAAF. Od jesene 1944 do konca vojny zostrelili Ki - 45 4. Sentai zo základne Usuki v prefektúre Óita viac ako 150 Boeingov B-29. K týmto úspechom dopomohla aj improvizovaná úprava, spočívajúca v odstránení trupovej nádrže, na ktorej miesto boli za kabínou pilota inštalované dva dopredu šikmo nahor zamerané guľomety typ 1 kalibru 12,7 mm (tzv. Schrage Musik). V závere vojny boli Ki - 45 používané i k samovražedným náletom japonských pilotov na americké lode pri Novej Guinei.
Technické údaje.
Údaje platí pre Ki-45
Komaios z Megary

Komaios ("Komaios") bol olympijský víťaz v boxe v roku 652 pred Kr.
Komaios z Megary zvíťazil v boxe (pygmé) na 32. olympijských hrách v roku 652 pred Kr. V Olympii sa box zaviedol na 23. hrách v roku 688 pred Kr. a prvým víťazom tejto disciplíny bol Onomastos zo Smyrny. V starovekom Grécku mal box voľnejšie pravidlá a bol tvrdší ako dnešný. Okrem držania súpera, chmatov a úderov na pohlavné orgány sa v ňom dovoľovalo takmer všetko. Boxer mal päste ovinuté remencami a zápasil vo vyhradenom priestore. Boj trval tak dlho, kým sa neskončil pre jedného zo súperov víťazstvom.
Podľa starovekého historika Eusebia z Kaisareie na týchto dávnovekých olympijských hrách bol za víťazstvo v behu na jedno stadion korunovaný vencom Komaiov brat Kratinos.
Thomas Mann (rozlišovacia stránka)

Thomas Mann môže byť:
Coalisland

Coalisland (, šk. Collislann) je malé mesto v Severnom Írsku, v grófstve Tyrone. Je 5. najväčšie mesto v grófstve, žije v ňom necelých 6-tisíc obyvateľov. Leží 6 kilometrov od Dungannonu a blízko Lough Neagh, najväčšieho írskeho jazera. V minulosti bolo, ako naznačuje samotný názov mesta, strediskom ťažby uhlia.
Hyperion (Simmons)

Hyperion je sci-fi román amerického spisovateľa Dana Simmonsa. Ide o prvé dielo zo série "Hyperion Cantos". 
Dej.
Príbeh začína v 28. storočí, keď sa ľudstvo vďaka teleportu rozšírilo po celej Galaxii. Dej sleduje cestu pútnikov na planétu Hyperion a je podávaný vo forme ich krátkych osobných príbehov. Príbehy sa odohrávajú na viacerých planétach s množstvom postáv a v rôznych časových líniách. Sedem pútnikov sa na pokraji galaktickej vojny vydáva na púť na planétu Hyperion za tajomnou postavou, Škorpiónom, ktorá ich všetkých spája. Vedia, že jednému z nich Škorpión splní, čokoľvek si zažiada, kým na ostatných čakajú ukrutné muky. 
Ocenenia.
V roku 1990 získal román prestížne ocenenie Hugo za najlepší román. V tom istom roku získal ocenenie Locus Award.
Tiberius Gracchus

Tiberius Sempronius Gracchus (163 pred n. l. - 133 pred n. l.) bol rímsky občan, patricij a pre rok 133 bol spoločne s Marcom Octaviom zvolený do funkcie tribúna ľudu. Situácia bola vtedy pre rímskych občanov málo priaznivá - najlepšie tento stav vystihuje sám Gracchus.
Situácia vtedy skutočne pre plebs nebola priaznivá - všetku moc držali v rukách bohatí patríciovia, Rím bol preplnený lacnou pracovnou silou (otrokmi) a pôdu vojakov, bojujúcich za vlasť si pre sebe zaberali latifundisti, takže po návratu zo služby nemali vojaci vôbec nič, okrem svojho práva hlasovať - a tak dávali svoj hlas vo voľbách tomu, kto usporiadal viac hier a rozdal viac obilia. Situácia bola kritická a Tiberius Gracchus sa ju rozhodol riešiť radikálnym spôsobom: Vypracoval zákon o pozemkovej reforme, ktorý mal obnoviť dávno platný, ale zabudnutý zákon "Licinia Sextia" z roku 367 pred n. l. Zákon nepredložil pod svojím menom, ale pod menom svojich vplyvnejších spojencov, bratov Scaevolových. Zaistil si taktiež súhlas princípa senátu Appia Claudia.
Podstata reformy bola jednoduchá: Bola stanovená maximálna výmera pozemku na rodinu (max. asi 250 ha), a čo bolo navyše, malo byť prerozdelené medzi roľníkov. Keďže sa zákon predebatovával v ľudovom zhromaždení, využil druhý tribún (Marcus Octavius, ktorý bol mimochodom bohatým latifundistom) svojho práva a vetoval tento zákon. Vtedy sa Gracchus odhodlal k radikálnemu a bezprecedentnému kroku: nechal ľudové zhromaždenie hlasovať o tom, či môže tribún lidu vetovať zákon, ktorý je v prospech ľudu. Väčšina rozhodla, že nemôže - a Gracchus prehlásil Octavia za zosadeného z funkcie. Zákon o pozemkovej reforme bol prijatý a trojčlenná komisia začala pracovať na prerozdelovaní pôdy.
Táto práca však bola časovo náročná, a preto ju Gracchus počas svojho volebného obdobia nestihol dokončiť. Preto sa rozhodol k veľmi neobvyklému kroku: kandidovať na úrad tribúna ľudu ešte raz. Toho využili jeho oponenti a obvinili ho zo snahy získať moc. V deň volieb bola najvyšším rímskym velekňazom Publiom Corneliom Scipionom Nasicom zorganizovaná bitka, v ktorej bol Tiberius Gracchus zabitý.
Jeho reformy boli okamžite zastavené. O desať rokov neskôr sa stal tribúnom ľudu jeho brat, Gaius Sempronius Gracchus, ktorý chcel naviazať na svojho staršieho súrodenca, a aj sa mu to čiastočne podarilo. Práca na rozdeľovaní pôdy bola opäť začatá a čiastočne aj urobená, avšak v dobe trvania svojho tribunátu bol zavraždený a počas niekoľkých následujúcich rokov boli všetky viditeľné následky pôsobenia oboch bratov stratené.
Babie leto

Babie leto je „obdobie suchého, málo veterného, slnečného a cez deň veľmi teplého obdobia, ktoré sa vyskytuje v Európe obvykle v septembri alebo októbri“. Tento jav je spôsobený rozsiahlou anticyklónou, ktorá sa v tomto období vyskytuje nad strednou a juhovýchodnou Európou. Babie leto spôsobuje zablokovaný vysoký tlak, ktorý tlačí vzduch do oblastí s nízkym tlakom, čo spôsobí veterné počasie. V dôsledku rotácie Zeme sa tieto vetry otáčajú proti smeru hodinových ručičiek okolo severnej pologule a niekedy sa stáčajú až na juh, naberajú teplejší vzduch, a privádzajú ho do oblastí na sever, čím sa potom niektoré oblasti oteplia aj v nečakanom ročnom období.
Je zaujímavé, že v rôznych jazykoch sa babie leto hovorí rozličnými slovnými vyjadreniami:
Jazyk a doslovný preklad:
Babie leto je jednou zo singularít v počasí vyskytujúcich sa počas roka.
Názov babie leto pôvodne označoval poletujúce vlákna pavučín s pavúkmi, ktoré sa vyskytujú v tomto období.
Chyba merania

Chyba merania je rozdiel medzi skutočnou hodnotou meranej veličiny a hodnotou zistenou meraním. Každé meranie je zaťažené určitou chybou a ku správnej hodnote sa iba približuje. Počas merania sa uplatňujú vplyvy, ktoré sa prejavia odchýlkou medzi skutočnou a nameranou hodnotou reálne meranej veličiny. Do akej miery je rozdielnosť správnej a nameranej hodnoty, závisí od presnosti meracieho prístroja a presnosti meracej metódy.
Typy chýb.
Chyby, ktoré vznikajú počas merania, sú trojakého druhu: hrubé, sústavné a náhodné.
Teoretická chémia

Teoretická chémia je odbor chémie, ktorý využíva neexperimentálne metódy na vysvetlenie alebo predpovedanie chemických javov. V súčasnosti ide hlavne o kvantovú chémiu, čo je aplikácia kvantovej mechaniky na chemické problémy. Možno ju zhruba rozdeliť na problémy elektrónovej štruktúry, dynamiky a štatistickej mechaniky. Najnovšie odborom teoretickej chémie je matematická chémia.
Za počiatok teoretickej chémie možno považovať formuláciu Schrödingerovej rovnice.
Aleš Mandous

Aleš Mandous (* 21. apríl 1992, Nekmíř) je český futbalový brankár, od júla 2015 pôsobí v MŠK Žilina.
Klubová kariéra.
Je odchovancom TJ Sokol Nekmíř odkiaľ v mládežníckych rokoch zamieril do FC Viktoria Plzeň.
FC Viktoria Plzeň.
V lete 2012 sa dostal do kádra A-tímu. Premiéru v bráne mal v zápase Pohára Českej pošty proti Hradcu Králové, v ktorom jeho tím vyhral 1:0. V lige neodchytal za Plzeň žiadny zápas.
FK Bohemians Praha.
Pred sezónou 2013/2014 odišiel na hosťovanie do FK Bohemians Praha, kde odchytal 18 zápasov.
FK Baník Most 1909.
V lete 2014 odišiel na hosťovanie do FK Baník Most. Odchytal tu 18 zápasov.
MŠK Žilina.
V júli 2015 podpísal dvojročný kontrakt s MŠK Žilina. Pôsobí prevažne v rezervnom tíme. Za prvý tím odchytal doposiaľ len zápasy Slovenského pohára.
Náhle súdy (1848)

Náhle súdy boli štatariálne súdy vytvárane na základe dekrétu uhorského ministerského predsedu grófa Ľudovíta Batthyányho dňa 20. septembra 1848, ako reakcia uhorskej moci na Slovenské povstanie a jeho Septembrovú výpravu. Okrem iného, bolo vykonaných 6 trestov smrti obesením na základe ich rozsudkov. Traja ďalší odsúdení sa vyhli smrti len vďaka úspechom cisárskej armády pri Schwechate.
Prvé zriadené súdy.
Už 30. septembra boli zriadené na príkaz hlavného župana Nitrianskej stolice baróna Jána Jeszenáka štatariálne súdy vo Vrbovom, Senici a Hlohovci. Ďalším z potrebných spomenúť bol aj náhly súd v Plešivci delegovaný stoličným výborom s podžupanom Fáym začiatkom októbra.
Senický náhly súd.
Zasadal mu predseda Štefan Konrád advokát z Kunova s členmi Jánom Peťkom z Rovenska, Štefanom Schubertom zo Senice, Štefanom Brogyányim, Pavlom a Jánom Buzinkayovými zo Skalice. Už 13. októbra bol vynesený prvý rozsudok smrti nad čáčovským richtárom Martinom Bartoňom, dôverníkom J. M. Hurbana a tiež Vojtechom Bemertom rodákom z Moravy zúčastniacim sa povstania. 18. októbra boli vynesené hrdelné rozsudky nad Františkom Kapitánom, poľovníkom z Doliny, a Pavlom Svatíkom, mlynárom z Malého Kovalovca.
Fraštácky náhly súd.
Tento súd vyniesol hrdelný rozsudok nad Viliamom Šulekom, ktorý bol vykonaný 19. októbra. Šulek bojoval v radoch dobrovoľníkov, avšak po ústupe zostal u rodiny. Pred súdom prevzal vinu aj za ostatných a aj pri poprave sa hrdinsky držal. Súd odsúdil a popravil 26. októbra aj Karola Holubyho za spoluúčasť na odpore
Plešivecký náhly súd.
Po zorganizovaní verejného zhromaždenia v Tisovci Daxnerom a Franciscim, boli delegáti vyslaní k podžupnovi Fáymu so žiadosťou o ukončenie prenasledovania nevinných. Ten ich prostredníctvom vyzval Daxnera a Francisciho, aby prišli na vypočutie s prísľubom, že na nich nedopustí nič nezákonné. Keď sa však títo dostavili 10. októbra k podžupanovi na vypočutie, ten dal ich na druhý deň uväzniť. 17. októbra bol do Plešivca eskortovaný aj Michal Bakulíni. 19. októbra bolo uväznených ďalších 40 mužov považovaných za popredných slovenských národovcov. Náhly súd nad Daxnerom, Franciscim a Bakulinom vyniesol medzi 4. a 5. novembrom rozsudok smrti. Odsúdeným už stavali šibenice, avšak vývoj udalostí zastavil výkon rozsudkov.
Michal Drahno

Michal Drahno (* 28. január 1979, Žilina) je slovenský futbalista. V súčasnosti pôsobiaci v klube FK Rajec v V. lige.
Klubová kariéra.
Michal Drahno je odchovancom MŠK Žilina. So Žilinou získal aj dva majstrovské tituly. Neslávne známy je jeho vlastný gól zo zápasu 3. predkola Ligy Majstrov proti FC Chelsea. V slovenskej najvyššej súťaži neskôr pôsobil v dresoch Interu Bratislava, Senca či Močenku. Skúsenosti má tiež zo slovinským futbalom, keďže v Slovinsku vystriedal 3 mužstvá.
Trénerská kariéra.
Pred sezónou 2014/2015 sa stal trénerom klubu FK Rajec pôsobiaceho v V. lige Sever. Do prvého kola jarnej časti zasiahol aj ako hráč a momentálne je v pozícií hrajúceho trénera. V sezóne 2017/2018 dokázal s mužstvom postúpiť do IV.ligy. 
Úspechy.
Majster Corgoň ligy: 2002/2003, 2003/2004
Baofeng UV-5R

Baofeng UV-5R je ručná rádiostanica čínskej výroby určená primárne pre rádioamatérov.
Charakteristika.
Táto dvojpásmová rádiostanica sa stala celosvetovo populárnou najmä pre svoje technické parametre a bohatú funkcionalitu v danej cenovej hladine. Ponúka množstvo dôležitých funkcií. Za zmienku určite stojí frekvenčný rozsah, možnosť vysielať DTMF, nastavenia pre použitie s prevádzačmi alebo pokročilá programovateľnosť cez PC. Obľúbená je preto hlavne medzi rádioamatérmi začiatočníkmi, teší sa však aj pozornosti profesionálov.
Verzie.
Rádiostanica je vyrábaná v rôznych prevedeniach a predávaná pod rôznymi značkami. Rozdiely sú predovšetkým v dizajne, pričom vnútro, teda samotná doska plošných spojov je rovnaká. Výnimku môže tvoriť invertovaný LCD displej alebo rozdielny tvar batérie. Výber je preto zväčša otázkou vkusu, preferovanou verziou je napríklad UV5RE-PLUS-UU.
Používanie.
Prevádzkovateľ tejto rádiostanice potrebuje mať pre vysielanie na Slovensku potrebné povolenie, ako napríklad licencia, rádioamatérske skúšky. Na niektorých frekvenciách je dokonca vysielanie zakázané. Rádiostanicu taktiež nie je možné používať na vysielanie v pásme PMR 446, pretože porušuje pravidlá všeobecného povolenia.
Tour de France 2016

Tour de France 2016 bol 103. ročník pretekov Tour de France. Jedna z etáp mala finiš v Andorre. Skladala sa zo 7 rovinatých, 1 kopcovitej, 11 horských etáp (z toho 4 s finišom v kopci) a 2 časoviek. Na štart sa postavilo 198 cyklistov.
Tímy.
Na štart nastúpilo všetkých 18 UCI Pro tímov, ktoré doplnili štyri kontinentálne tímy.
● kontinentálne tímy
Etapy.
Pretekári absolvovali za 21 dní 3 519 km v 7 rovinatých, 1 kopcovitej a 11 horských etapách (z toho 4 s finišom v kopci), súčasťou boli tiež 2 časovky.
Dvanásta etapa bola skrátená o 6 kilometrov, kvôli silnému vetru na konci stúpania na Mont Ventoux.
Kvantová chémia

Kvantová chémia je odbor teoretickej chémie, ktorý využíva kvantovú mechaniku a teóriu kvantového poľa k riešeniu chemických problémov. Jednou z najdôležitejších oblastí kvantovej chémie je popis správania elektrónov v atómoch a molekulách a ich vplyv na reaktivitu. Kvantová chémia leží na rozhraní medzi chémiou a fyzikou. Významne prispieva do oboch týchto odborov.
Samojed (pes)

Samojed (samojedský pes) patrí medzi najstaršie sibírske plemená psov. Má dlhú, hustú srsť s podsadou, ktorá si vyžaduje starostlivosť. Nepatrí medzi agresívne plemená, preto sa nehodí ako strážny pes. Rýchlo sa spriatelí s dospelými, deťmi aj inými psami.
História.
Tieto psy sprevádzali kočovný národ Samojedov (dnes ich poznáme pod názvom Nenci). Ich hlavným poslaním bolo jednak aby zohrievali ľudí počas nocí a tiež aby strážili stáda sobov a ťahali záprahy. Pôvodní jedinci plemena mávali na srsti škvrny, až postupným šľachtením sa ich podarilo odstrániť.
Nároky.
Samojedi veľmi dobre znášajú aj nízke teploty - nemajú problém s trvalým pobytom vonku, sú však vhodní aj do bytov alebo do mesta. Je nutné, aby mali zabezpečený dostatok pohybu (niektoré zdroje uvádzajú minimálne pohyb až 15 km denne).
Tiež je nutné starať sa o srsť - prevažne je dostačujúce pravidelné česanie, samojedi podobne ako iné severské plemená nepotrebujú časté kúpanie. Rovnako ich nie je potrebné strihať.
Povaha.
Samojedi majú veľmi priateľskú povahu, veľmi dobre vychádzajú s deťmi, dospelými aj inými psami. Majú veselú povahu, sú inteligentní, ale značne tvrdohlaví. Problémy môžu nastať, pokiaľ už doma máte iného maznáčika, napríklad mačku. Je nutné ich spolu dobre zoznámiť, inak sa môže stať, že k sebe nikdy nenájdu cestu.
Mali Kutyšča

Mali Kutyšča () je dedina ("село") na Ukrajine v Kalynivskom rajóne vo Vinnyckej oblasti. Žije tu 659 obyvateľov.